Czech Airlines yo‘lovchi samolyoti dvigatellaridan biri ishlamay qolganligi tufayli Gamburgda rejadan tashqari qo‘nishni amalga oshirdi. Bu haqda Chexiya aviakompaniyasiga tayanib, TASS xabar berdi.Ikki motorli turbovintli ATR 42 samolyoti Billunn (Daniya) – Praga yo‘nalishi bo‘yicha parvoz qilayotgandi. Bortda 30 nafar yo‘lovchi bo‘lgan. Billunn aeroportidan uchishda muammolar kuzatilmagan, samolyot balandlikka ko‘tarilganidan so‘ng dvigatel noma’lum sabablarga ko‘ra ishlamay qolgan. Ekipaj samolyotni yaqin atrofdagi havo bandargohiga yo‘naltirishga qaror qilgan. Qo‘nish vaqtida hech kim jabrlanmagan. CSA dvigatel ishlamay qolganining sababini aniqlash va havo kemasini ta’mirlash uchun Gamburgga texniklar jamoasini jo‘natdi.